Fugtighedscremer - Atopiker.dk
Forside
Om siden
Børneeksem
Behandling
Allergi
Infektioner
§ 41
Forside
Om siden
Børneeksem
Behandling
Allergi
Infektioner
§ 41
Fugtighedscremer
Forrige Næste
Fugtighedscremer
Fugtighedscremer er en meget vigtig del af behandlingen af børneeksem. Jeg må indrømme at der gik (for) lang tid inden jeg fandt ud af hvor central en rolle det har. Hos vores første møde med en hudlæge fik vi ordineret mildison, locoid og en fugtighedscreme med carbamid. Så får vi styr på det, tænkte jeg og gik glad hjem og smurte mit (stakkels) 10 måneder gamle barn ind i cremerne. Han skreg! Underligt tænkte jeg – det er jo hudlægen, der har sagt det og han må da om nogen vide det. Smurte igen med samme resultat. Så gik jeg på apoteket, hvor de sagde at det kunne de da godt forstå, da den med carbamid svier og anbefalede en anden creme til børneeksem. Da jeg smurte ham ind i den, troede jeg seriøst, at han var blevet stukket af en hveps, men da jeg så hvor rød han blev, gik det op for mig, at det igen måtte være cremen. Der besluttede jeg mig for selv at finde en egnet creme, slippe autoritetstroen og den største hjælp fik jeg i facebookgrupper, hvor forældre og patienter deler ud af egne erfaringer.
Herunder vil jeg skrive og linke lidt til cremerne. Vores egne og andres erfaringer. Skriv gerne en kommentar, hvis der er andre gode eller dårlige erfaringer, der skal med.
Læs mere om cremerne og hvor de kan købes ved at trykke på navnet
Aderma er en populær serie til atopisk hud som mange er glade for. Der er desværre også en del, der mener at den svier og ikke kan bruge den. Jeg har oplevet det samme med Elias og vi bruger den derfor ikke. Man kan læse mere om produkterne her og ellers gå på apoteket, hvor de har serien.
Atroprel er en serie til atopisk hud, der b.la. forhandles af Jepsen Healthcare (dem med Dermasilk tøjet). Vi har ikke selv prøvet cremerne og jeg har ikke hørt om nogen der har. Så byd endelig ind, hvis I har erfaringer med cremerne! Vi fik nogle prøver med da vi købte tøjet, så måske opdaterer jeg lidt her.
Avéne har en serie til atopisk hud og vi er blevet meget glade for Avénes fede creme: Avène XeraCalm A.D Balm. Den virker kløestillende og tager også noget at den tørre irriterede hud. Avéne XeraCalm A.D. Cream er en mindre fed creme, men skulle også være god til eksemhud. Til serien findes også en vaskeolie samt en fugtende og beroligende vand. Læs mere på Avénes hjemmeside.
Bioderma har en serie, der er velegnet til atopisk hud. Vi brugte en overgang brugt Atoderm intensive og den var rigtig god, men da det blev vinter var det som om den ikke gav fugt nok. Men det er jo individuelt.
Ceridalcremen er en fedtcreme med 100 % fedt. den er rigtig god til pletvis behandling af eksem. Dog har vi oplevet en tendens til "bumser" ved brug af den.
Dermalog har tre fede cremer, der er gode til den tørre atopiske hud. Dermalog skin cure, babycremen samt fedtcremen.
Faaborg laver flere gode cremer til atopisk hud, herunder Helo cremen, som vi selv er blevet meget glade for.
La Roche-Posey er en serie der er lavet til sart hud, inklusiv atopisk eksem. De har nogle rigtig gode produkter, der hjælper mange.
Locobasecremerne fik jeg anbefalet af lægen, der gav mig nogle prøver på fedtcremen. Vi blev aldrig helt begejstret for fedtcremen, men synes at Locobase repair er god når der er udbud.
Olivias tryllesalve er en fed salve, der er god til tørre pletter og rifter.
Matas har en fedtcreme med højt fedtindhold (70 %)
Warming Basis Creme er en fed creme (85 %), der også bliver brugt meget til atopisk hud. Den bruges også til wet wrap behandlinger.
Astma-allergi.dk har også en god oversigt over fede cremer her
lenenoerby 2016-07-25T09:45:57+00:00 21. august 2015|Cremer|4 Kommentarer
4 Kommentarer
Test af Kraes babybad - Atopiker.dk oktober 2, 2016 at 8:40 pm - Reply
[…] i Elias bad – jeg var simpelthen nervøs for at den ville svie og oplevelsen med en creme, der fik mig til at tro at drengen var blevet stukket af en hveps, sidder stadig for godt fast i […]
Eksembehandling der virker! - Atopiker.dk november 28, 2016 at 3:14 pm - Reply
[…] Og sagde jeg fugtighedscreme? Inden for 3 minutter efter badet skal der godt med fugtighedscreme på huden. Cremen masseres ind så godt som man nu kan. Vi bruger primært Avènes XeraCalm Balm og Helocremen fra Faaborg til at fugte hele kroppen. Nogle steder trænger til mere fugt, f.eks. kinder, knæ og hænder og der bruger vi oftest Locobase repair eller Ceridal. Læs mere om cremer på oversigten her. […]
Dry wrap/tør indbinding - Atopiker.dk december 14, 2016 at 10:57 am - Reply
[…] huden med en creme eller save efter eget valg. Læs mere om de forskellige gode fugtighedscremer her. Sørg for at smøre godt på, så huden er godt fugtig når du er færdig, man kan evt. vente lidt […]
Børneeksem, kulde og uldtøj - Atopiker.dk januar 25, 2019 at 11:50 am - Reply
[…] Brug godt med fed creme og gerne flere gange dagligt. Det er ikke til at sige præcis hvilken creme, der virker for jer, for den skal føles rigtig for jeres børn. Ellers gider de slet ikke at have det på. For os er Avenes XeraCalm Balm den bedste året rundt MEN vi oplever at den ikke giver helt nok fugt om vinteren. Derfor supplerer vi med Helo creme eller Locobase Repair (den sidste primært på knæ, føder og hænder, der oftest er tørrest). Vi fik engang et råd om at bruge Ceridal fedtcreme og jeg kan se at mange også anbefaler den. Det gør jeg ikke – den virkede simpelthen ikke for os. Huden blev glinsende og klistret, men huden blev ikke rigtig fugtet af den. Den virkede også til at øge Elias hudinfektioner som han led af i en periode – det var lidt som om at huden ikke blev ordentlig ren, hvilket vel også giver mening, hvis den konstant er pakket ind i fedt. Læs mere om fugtighedscremer her. […]
Skriv en kommentar Annuller svar
Kommentar
SØG PÅ SIDEN
LIKE OS PÅ FACEBOOK
Atopiker
KATEGORIER
KATEGORIER Vælg kategori Arrangementer Artikler Atopikershop Avéne Bad Blandet Blog/Elias børneeksem Bøger og podcasts Cremer Eksemtriggere Fødevarer Giveaways Histamin Hospital og hudlæge Opskrifter Tests Tips Tøj Videnskabelige artikler
BØGER OM EKSEM
Reklamer:
Copyright 2016 Atopiker.dk, All Rights Reserved